Limpopo: Aanklaer skuldig aan korrupsie | Netwerk24
Deur Marietie Louw-Carstens 16 Mei 2021 18:23
Molatelo Herbert Serumula (49) was 'n aanklaer by die Morebeng-landdroshof en is in 2018 deur die Valke in hegtenis geneem.
Kapt. Matimba Maluleke, woordvoerder van die Valke in Limpopo, sê Serumula het R2 000 omkoopgeld gevra van 'n beskuldigde wat aangekla is van die besit van vermoedelik gesteelde goedere.
Die beskuldigde het R500 aan Serumula betaal en die saak teen hom is daarna teruggetrek met die veronderstelling dat hy op 'n latere stadium R1 500 sou betaal.
Die beskuldigde het egter die voorval by die Valke aangemeld en 'n ondersoek het gevolg waarna Serumula in hegtenis geneem is.
Hy is in 2018 op borgtog van R1 000 vrygelaat.
Maluleke sê Serumula is ná sy skuldigbevinding in aanhouding. Hy sal op 28 Junie in die handelsmisdaadhof in Giyani gevonnis word.
Meer oor: Molatelo Herbert Serumula | Limpopo | Valke | Handellmisdaad | Korrupsie | Handelmisdaadhof